Levi Henriksen

**Levi Henriksen** (født 1964) er en norsk forfatter, musiker og tidligere journalist. 

Han har gitt ut novellesamlinger og romaner på Gyldendal Norsk Forlag samt en essaysamling, en antologi og flere bøker på eget forlag, Magerdal forlag. Henriksen er kjent for å legge handlingen i sine noveller og romaner til den fiktive bygda Skogli, hvor han skildrer bygdefolkets liv på godt og vondt. I virkeligheten speiler dette den lille bygda Granli, noen kilometer utenfor byen Kongsvinger, hvor Henriksen har bodd det meste av sitt liv.

Henriksen debuterte på Gyldendal i 2002 med novellesamlingen *Feber*. Gjennombruddet kom i 2004 med romanen *[[Snø vil falle over snø som har falt]]*. Den høstet gode kritikker, og Henriksen ble tildelt Bokhandlerprisen samme år. Novellesamlingen *Bare mjuke pakker under treet* fra 2005 ble filmatisert i Bent Hamers *[[Hjem til jul (film)|Hjem til jul]]* i 2010. Henriksen spilte rollen som vekter i filmen.

Før novelledebuten på Gyldendal var Henriksen journalist i lokalavisa *[[Østlendingen]]* og deretter i lokalavisa *[[Glåmdalen (avis)|Glåmdalen]]*. Med kollegaen Jens Haugen fra *Glåmdalen* som fotograf, ga han i 1999 ut reiseskildringen *Lille Norge i store Alaska*, med forord av Erik Bye. På eget forlag har han blant annet gitt ut antologien *Mannen som ikke var fra Kongsvinger*, en hyllest til hjembyen Kongsvinger i anledning av byens 150-årsjubileum i 2004. Tittelen er hentet fra en novelle av Aksel Sandemose fra 1954, en novelle som åpner antologien. Boken har også bidrag fra Vidar Kvalshaug, Håkon Ohlgren, Heidi Linde, Bengt Berg og Alf Kvasbø.

Henriksen gjorde seg tidlig bemerket både lokalt og nasjonalt som bassist og låtskriver. Mest kjent er bandet Heart of Mary, som i 1988 vant Ungdommens radioavis' Rockemønstring, arrangert av NRK.  Bandet vant med sangen «Albert Einstein Never Lived in my Hometown». Året etter ga de ut albumet *Greetings from Stuckville*. Levi Henriksen medvirket i 1983 også som låtskriver og bassist på singelen *Possibilities/Bil uten lys*, med bandet Blundertown.

Karrieren som bassist tok han opp igjen i 2005, da skiva *Herfra til Rockaway Beach* kom ut på Lydbokforlaget. Albumet inneholder selvbiografiske historier fra Levis musikalske oppvekst – fra foreldrenes bedehusmusikk, via country, til Ramones. Rockeren Thomas Mårud fra Kongsvinger synger og trakterer diverse strengeinstrumenter på plata.
15. oktober 2007 kom den andre skiva fra radarparet Levi Henriksen og Thomas Mårud. *Bang bang rett ned* fikk svært god mottakelse fra norsk presse.

Som vokalist og låtskriver i Levi Henriksen & Babylon Badlands har han gitt ut tre album: *Det beste bandet i himmelen* i 2016, *Verden av i går* 2017 og *De utålmodige av hjertet* i 2019. 

Henriksen har tilkjennegitt et kristent livssyn, noe som også har kommet til uttrykk gjennom musikken og forfatterskapet hans.

## Bibliografi
* *Lille Norge i store Alaska* &ndash; med Jens Haugen (foto) &ndash; reiseskildring (1999)
* *Fra Magerdalen til Elvis Presley Boulevard* &ndash; essaysamling (2000)
* *Feber* &ndash; novellesamling (2002)
* *Ned Ned Ned* &ndash; novellesamling (2003)
* *[[Snø vil falle over snø som har falt]]* &ndash; roman (2004)
* *Bare mjuke pakker under treet* &ndash; novellesamling (2005)
* *Babylon Badlands* &ndash; roman (2006)
* *Den aller siste mohikaner* &ndash; lettlestbok (2006)
* *Hjertet er sin egen soldat* &ndash; novellesamling (2007)
* *De siste meterne hjem* &ndash; novellesamling (2007)
* *Trekkspill-tvillingene* &ndash; lettlestbok (2007)
* *Like østenfor regnet* &ndash; roman (2008)
* *Mannen fra Montana* &ndash; roman (2009)
* *Alt det som lå meg på hjertet* &ndash; novellesamling (2009)
* *Lukten av propan om morgenen* &ndash; lettlestbok (2010)
* *Dagen skal komme med blå vind* &ndash; roman (2011)
* *Engelen i djevelgapet* &ndash; barnebok (2012)
* *Harpesang* &ndash; roman (2014)
* *Dommedag kan vente* &ndash; barnebok (2014)
* *Så lenge himmelen er over jorda* &ndash; ungdomsbok (2016)
* *Her hos de levende* &ndash; roman (2017)
* *Jern og metall: noveller* &ndash; novellesamling (2018)
* *Så langt hjemmefra, så nær der jeg bor* – novellesamling (2019)
* *Vinter på savannen* – med Leah Henriksen – ungdomsroman (2019)
* *Der Røgden renner inn i himmelen* - Noveller (2020)
* *Som skyene skygger snøen* – Lyrikk (2020)
* *Tolv ord fra Oskar Maier* - Roman (2021) 
* Onkel Tuka -Geriljagress - dokumentar (2022)
* La meg få vandre i min sannhet - Tekster og fortellinger (2022)
* *Lyset de døde ser* &ndash; roman (2025)

## Diskografi
;Album
**Greetings from Stuckville* (1989), med Heart of Mary
**Herfra til Rockaway Beach* (2005), med Thomas Mårud
**Bang Bang rett ned* (2007), med Thomas Mårud
**Det er her vi kommer fra* (2010), med Bra landsens folk
**Langt sakte tog* (2012), med  Bra landsens folk
**[[Det beste bandet i himmelen]]* (2016), med Babylon Badlands
**Verden av i går* (2017), med Babylon Badlands
**De utålmodige av hjertet* (2019) med Babylon Badlands.
**Down below is the town I know* (2022) med Heart of Mary. 
;Singler
**Possibilities/Bil uten lys* (1983), med Blundertown
**Kom tilbake til oss Alf Prøysen* (2007), med Thomas Mårud, Åge Aleksandersen og Frelsesarmeens blåsere
**Bensinstasjonsroser* (2007), med Thomas Mårud
**Det er her vi kommer fra* (2010), med Bra landsens folk
**Hjertet er en muskel* (2016), med Babylon Badlands
**Aldri var november så lys* (2016), med Babylon Badlands
**Pilegrim Måne* (2016), med Babylon Badlands
**Verden av i går* (2017), med Babylon Badlands
**Rembrandt brukte bare fem farger* (2018), med Babylon Badlands

## Priser og utmerkelser

* Ungdommens radioavisrockemønstring (Beste demolåt 1988. «Albert Einstein never lived in my hometown» med Heart of Mary.
*Bokhandlerprisen 2004, for *Snø vil falle over snø som har falt*
* Kongsvinger kommunes kulturpris 2004
* Ordknappen 2006 for *Den aller siste mohikaner*
* Hedmark fylkeskommunes kulturpris 2007
* Vidar Sandbecks kulturpris 2018
* Premio Acerbi-prisen 2018.  

## Referanser


## Kilder
* Presentasjon av Levi Henriksen i Forfatterkatalogen på Forfattersentrums nettsider

## Eksterne lenker
* 
* 
*Det er her vi kommer fra: Levi Henriksen & Thomas Mårud med Bra Landsens Folk
* 
* om Levi Henriksen på musikknettstedet Gstreng
* Digitaliserte bøker av Levi Henriksen i Nasjonalbiblioteket.
* Levi, Ramones og alle de andre, Dagsavisen